16:26 | 31 กรกฎาคม 2559 | 157
รูปข่าว : นํ้าท่วมฉับพลันในเขตปกครองตนเองทิเบต -เร่งอพยพคนออกจากพื้นที่
เจ้าหน้าที่ในเขตปกครองตนเองทิเบตของจีนแจกจ่ายสิ่งของบรรเทาทุกข์ให้แก่ผู้ประสบภัยนํ้าท่วม หลังจากฝนตกหนักต่อเนื่องทำให้เกิดนํ้าท่วมฉับพลันในหลายพื้นที่
วันนี้ (31 ก.ค.2559) นํ้าท่วมฉับพลันในเขตปกครองตนเองทิเบต ซึ่งตั้งอยู่ทางภาคตะวันตกเฉียงใต้ของจีน เป็นผลมาจากอิทธิพลของฝนที่ตกหนักต่อเนื่องเป็นเวลาหลายวัน ความรุนแรงของกระแสนํ้าส่งผลให้ถนนหลายสายถูกตัดขาด
ขณะที่ประชาชนมากกว่า 61,000 คน ขาดแคลนกระแสไฟฟ้าสำหรับใช้งาน ด้านเจ้าหน้าที่ท้องถิ่นเร่งอพยพประชาชนบางส่วนออกจากพื้นที่ พร้อมทั้งแจกจ่ายอาหารและสิ่งของบรรเทาทุกข์ให้แก่ผู้ประสบภัยแล้ว
สำนักอุตุนิยมวิทยา ระบุว่า ปริมาณนํ้าฝนในเดือน ก.ค.สูงถึงกว่า 335 มิลลิเมตร ซึ่งถือเป็นปริมาณสูงที่สุด นับตั้งแต่ปี 2522 เป็นต้นมา นอกจากนี้ยังคาดการณ์ว่า สถานการณ์นํ้าท่วมอาจเลวร้ายลงอย่างต่อเนื่องในเดือน ส.ค.นี้
แท็ก น้ำท่วม ทิเบต เขตปกครองตนเองทิเบต ไทยพีบีเอส ThaiPBSnews ThaiPBS ข่าวไทยพีบีเอส